Diari Oficial de la Generalitat Valenciana


Sumari del DOGV 5755, del 05-05-2008 (2008/5362)

ORDE de 22 d'abril de 2008, de la Conselleria d'Educació, per la qual es convoquen ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2008-2009, així com els Premis 2008 de la Comunitat Valenciana a la Innovació Educativa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5362


Data del document
:   22-04-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * personal docent
    * suport econòmic
    * nova pedagogia
    * programa d'ensenyament
    * política educativa
    * premi cultural
    * investigació

ORDE de 22 d'abril de 2008, de la Conselleria d'Educació, per la qual es convoquen ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2008-2009, així com els Premis 2008 de la Comunitat Valenciana a la Innovació Educativa. [2008/5362]
La Llei Orgànica 2/2006, de 3 de maig, d'Educació, en l'article 1.n), reconeix com un dels principis bàsics del sistema educatiu el foment i la promoció de la investigació, l'experimentació i la innovació educativa.
D'acord amb l'article 90 de la mateixa llei les comunitats autònomes podran reconéixer i premiar la labor didàctica o d'investigació del professorat i dels centres, facilitant la difusió entre els distints centres escolars dels treballs o experiències que hagen merescut el reconeixement per la seua qualitat i esforç. L'article 121.3 en el paràgraf segon recull que correspon a les administracions educatives contribuir al desenrotllament del currículum afavorint l'elaboració de models oberts de programació docent i de materials didàctics que atenguen les distintes necessitats dels alumnes i del professorat.
L'article 6 planteja la incorporació de les competències bàsiques dins del currículum de les ensenyances que regula la mateixa llei i establix que els centres docents desenrotllaran i completaran, si és el cas, el currículum de les diferents etapes i cicles fent ús de la seua autonomia.
Per la seua banda, els diferents decrets pels quals s'establixen els currículums per a l'Educació Infantil, l'Educació Primària, l'Educació Secundària Obligatòria i el Batxillerat, disposen que la conselleria d'Educació afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenrotllament del currículum. De la mateixa manera, els reials decrets del currículum dels cicles formatius plantegen la necessitat de fomentar aquelles actuacions que permeten avançar cap a un sistema integrat de formació professional capaç de mantindre's permanentment adaptat a les necessitats socials, econòmiques i professionals.
Per tant, l'elaboració de les distintes programacions ha de tindre en compte esta nova perspectiva del currículum oficial.
A més, per a la consecució dels objectius que pretén la Llei 4/1983, de 23 de novembre, d'Ús i Ensenyament del Valencià, resulta necessari que l'administració educativa possibilite l'elaboració de projectes d'investigació i de materials curriculars.
La Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'article 6, establix que, a fi de garantir l'efectiva igualtat entre hòmens i dones, les administracions educatives vetlaran perquè en tots els materials educatius s'eliminen els estereotips sexistes o discriminatoris i perquè fomenten el mateix valor d'hòmens i dones. En el mateix sentit es pronuncia en els seus plantejaments el Pla de Mesures del Govern Valencià per a combatre la Violència que s'exercix contra les Dones (2005-2008).
Així mateix, el Pla d'Igualtat d'Oportunitats entre Dones i Hòmens, aprovat per Acord del Consell de 10 de novembre de 2006, inclou entre les seues accions potenciar l'elaboració de materials curriculars coeducatius i incorporar la coeducació com a criteri de valoració en la concessió d'ajudes.
D'altra banda, l'Orde d'11 d'abril de 2006, de la conselleria de Cultura, Educació i Esport, per la qual es regula l'avaluació diagnòstica en l'ensenyança bàsica de la Comunitat Valenciana, establix com a finalitat la d'obtindre informació que permeta comprovar el grau d'adquisició de les competències bàsiques del currículum corresponent a l'Educació Primària i Educació Secundària Obligatòria. L'obtenció d'informació permet millorar la qualitat de l'ensenyança i proporcionar els indicadors per a una millora en l'elaboració de programacions i materials innovadors.
En conseqüència, la conselleria d'Educació preocupada per la necessitat de millorar la qualitat de l'educació, i d'acord amb les recomanacions que propugna la Unió Europea i la UNESCO, es proposa l'estimulació de la innovació en les aules, la investigació educativa i el desenrotllament del currículum des de la pràctica, donant suport als equips docents en l'elaboració de projectes innovadors d'intervenció educativa, així com de materials didàctics i models de programació docent, amb la finalitat d'incentivar el professorat, reconéixer la labor i potenciar l'autonomia i l'eficàcia educativa dels centres docents, prestant una especial atenció a l'adaptació de les ensenyances a la realitat social, cultural i lingüística de la Comunitat Valenciana.
Per tot això, i fent ús de les atribucions conferides per l'article 28 de la Llei 5/1983, de 30 de desembre, del Consell.
ORDENE
Primer. Objecte
1. L'objecte d'esta orde és convocar un concurs públic d'ajudes econòmiques per a la realització de projectes d'investigació i innovació educativa sobre el desenrotllament del currículum, així com aprovar les bases per les quals es regirà la convocatòria, que figuren com a annex I, i el model de sol·licitud que figura en l'annex III.
2. Així mateix, convocar els Premis 2008 de la Comunitat Valenciana a la Innovació Educativa, i aprovar les bases per les quals es regirà la convocatòria, que figuren com a annex II, i el model de sol·licitud que figura en l'annex IV.
Segon. Fase de realització dels projectes
Els projectes seleccionats es realitzaran durant el curs escolar 2008-2009, comprenent així un període de deu mesos, des de setembre de 2008 fins a finals de juny de 2009.
Tercer. Finançament
1. Les quantitats concedides als projectes seleccionats tindran la finalitat d'ajudar a sufragar els gastos que genere la seua realització. El finançament d'estes quantitats anirà a càrrec de la línia de subvenció T0080000 del programa 421.50 del pressupost de la Generalitat de l'any 2008, per un import global màxim de 120.500 euros.
2. En la modalitat A, els Premis comptaran amb una dotació màxima de 22.000 euros, que seran abonats a càrrec de la línia de subvenció T0080000 del programa 421.50 del pressupost de la Generalitat de l'any 2008. Així mateix, en la modalitat B, els Premis comptaran amb una dotació màxima de 30.000 euros que seran abonats a càrrec de la línia de subvenció T6972000 del programa 421.50 del pressupost de la Generalitat de l'any 2008.
DISPOSICIONS FINALS
Primera
Es delega en la Direcció General d'Avaluació, Innovació i Qualitat Educativa i de la Formació Professional la facultat de resoldre la convocatòria i concedir les ajudes i els premis, i se li autoritza per a adoptar les mesures oportunes per al compliment i el desenrotllament d'esta orde i també per a resoldre i notificar totes les incidències que es plantegen en la seua interpretació i execució.
Segona
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria, en la modalitat de Projectes d'Investigació i Innovació Educativa i en la modalitat A dels Premis d'Innovació Educativa no requerix la notificació a la Comissió Europea per no reunir tots els requisits de l'apartat 1 de l'article 87 del Tractat CE. Els seus destinataris no tenen la condició d'empresa a la qual reporte avantatge econòmic, per tractar-se de persones físiques que no exercixen activitat econòmica, i no existix falsejament de la competència perquè no afecta els intercanvis comercials.
Respecte a la modalitat B dels Premis d'Innovació Educativa de la present convocatòria, dirigida a centres docents, tampoc requerix la notificació a la Comissió Europea, atés que els premis que s'atorgaran tenen la consideració d'ajudes de minimis, d'acord amb el que indica l'article 2 del Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat CE a les Ajudes de Minimis (DOUE núm. L379, de 28 de desembre de 2006). En cap cas estes ajudes podran superar l'import màxim total per beneficiari de 200.000 euros, que es reduïx a 100.000 euros en el cas de beneficiaris que operen en el sector del transport per carretera, durant un període de tres exercicis fiscals ni individualment ni com a resultat de l'acumulació amb altres ajudes de minimis concedides al mateix beneficiari, segons establix el Reglament (CE) 1998/2006, de la Comissió. Per a assegurar el compliment de les condicions indicades, s'exigirà als sol·licitants una declaració sobre les ajudes de minimis rebudes durant els dos exercicis anteriors i durant l'exercici fiscal en curs, inclosa en l'annex XII.
Tercera
La present orde produirà efectes des del dia que es publique en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 22 d'abril de 2008
El conseller d'Educació,
ALEJANDRO FONT DE MORA TURÓN
ANNEX I
Bases del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2008-2009
Primera. Objectius
- Fomentar i promoure la investigació i la innovació educativa com a principis de qualitat del sistema educatiu.
- Incentivar el procés d'investigació i innovació docent a partir de la pràctica en el desenrotllament del currículum, com a via d'actualització professional del professorat.
- Promoure la consolidació d'equips docents innovadors.
- Afavorir l'elaboració de projectes que incloguen innovacions en el desenrotllament del currículum, en la seua aplicació, així com en l'organització i gestió dels centres docents fent ús de la seua autonomia pedagògica.
- Promoure l'elaboració de projectes innovadors dirigits a la millora dels resultats de les avaluacions diagnòstiques en l'àmbit de la Comunitat Valenciana, mitjançant les diferents competències bàsiques.
Segona. Destinataris
1. Podran participar en la convocatòria, en equip o individualment:
a) El personal docent que impartix ensenyances no universitàries o que exercix funcions de suport escolar en centres docents públics o privats sostinguts amb fons públics de la Comunitat Valenciana. També podrà participar el personal docent que desenrotlla programes municipals de Formació de Persones Adultes (FPA).
b) El personal laboral o els funcionaris d'administració especial que realitzen funcions de suport escolar en centres docents dependents de la conselleria d'Educació.
c) El personal que exercix la funció inspectora o que ocupa llocs de treball classificats com a docents en la relació de llocs de treball de la conselleria d'Educació.
2. Requisits:
a) Les persones que participen en la convocatòria, abans de la finalització del termini de presentació de sol·licituds, hauran de complir els requisits que establixen els articles 11 i 13.2 de la Llei 38/2003, de 17 de novembre, General de Subvencions (BOE núm 276, 18.11.2003).
b) Així mateix, hauran d'acreditar els dits requisits per mitjà de declaració de no estar incurs en prohibició per a ser beneficiari de subvencions, tal com preveu l'article 13.7 de dita llei. Per a això, podran utilitzar el model que figura en l'annex VIII.
c) D'acord amb l'article 14.1,e) de la mencionada llei, hauran d'acreditar amb anterioritat a dictar-se la proposta de resolució de concessió que es troben al corrent en el compliment de les seues obligacions tributàries (amb l'Agència Tributària i amb la conselleria d'Economia, Hisenda i Ocupació) i enfront de la Seguretat Social.
Tercera. Forma de participació
1. Les persones que desitgen participar en esta convocatòria hauran de presentar un projecte d'innovació educativa, elaborat d'acord amb el guió i format que figura a continuació:
a) Guió
Els projectes podran incloure els següents punts en este orde: títol del projecte, nom dels autors, índex, justificació (contextualització, antecedents, etc.), objectius, metodologia, competències bàsiques i matèries o assignatures relacionades, activitats, participants, mesures d'atenció a la diversitat, recursos humans i materials i aliances amb altres institucions, temporalització, seguiment i avaluació del projecte, pressupost detallat. Podran incloure's annexos.
b) Format
Els projectes es presentaran per quadruplicat (tres còpies en suport electrònic i una en paper), amb una extensió recomanable no superior a les 50 pàgines. Per a la seua redacció s'utilitzarà un processador de textos en qualsevol de les versions de Word per a Windows, o programari compatible amb este, deixant 2 cm de marge superior i inferior, esquerre i dret de pàgina. El text en lletra Arial, grandària 12, amb sagnat en primera línia d'1,5 cm, interlineat 1,5 i separació de paràgrafs anterior i posterior de 6 punts. Es numeraran les pàgines en la part inferior dreta. Les imatges i taules aniran en el cos del text principal. La resta de qüestions relatives al format queda a criteri dels autors, utilitzant en tot cas el tipus de lletra recomanat. No obstant, per a la seua presentació es recomana no guardar el document en la versió de Word de 2007.
2. Contingut del projecte
Els projectes que es presenten a esta convocatòria plantejaran innovacions aplicables a la pràctica docent sobre el desenrotllament del currículum de qualsevol de les etapes, cicles, nivells, graus o modalitats de les ensenyances no universitàries. Per això, el contingut del projecte es referirà a qualsevol de les àrees, matèries, àmbits o mòduls del currículum, o a temes com el patrimoni històric i cultural de la Comunitat Valenciana, l'atenció a la diversitat de l'alumnat, l'atenció a l'alumnat amb necessitats específiques de suport educatiu, l'educació en valors, l'organització i gestió del centre docent, la funció tutorial, l'educació ambiental o l'ús didàctic de les tecnologies de la informació i la comunicació.
3. Duració del projecte
Estos projectes es presentaran per a ser desenrotllats durant el curs acadèmic 2008-2009.
4. El projecte podrà presentar-se en qualsevol dels dos idiomes oficials de la Comunitat Valenciana.
Quarta. Tramitació de les sol·licituds
1. Sol·licituds
Les persones que desitgen participar en la convocatòria formularan les sol·licituds, dirigides al Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional, com a òrgan competent per a l'ordenació i instrucció del procediment de concessió de les ajudes. Per a això s'utilitzarà el model que figura en l'annex III.
2. Documentació
La sol·licitud anirà acompanyada dels documents següents:
a) Fotocòpia compulsada de DNI o NIF de tots els participants en el projecte.
b) Projecte que es desitja realitzar, en triple versió en suport digital i una còpia en paper, junt amb el pressupost per a la seua realització.
c) Certificat, nomenament o nòmina de l'any 2008 de tots els participants en el projecte que acredite que complixen amb el que s'establix en la base segona d'esta convocatòria.
d) En el cas de participar com a equip, acta de constitució, segons el model de l'annex V.
e) Certificat de la direcció del centre o centres en què es desenrotlla el projecte, en què constarà l'òrgan del centre que ha manifestat el seu acord per a la realització, segons el model de l'annex VI.
f) Declaració responsable de no estar incurs en prohibició per a ser beneficiari de subvencions, tal com preveu l'article 13.7 de la Llei 38/2003, de 17 de novembre, General de Subvencions, segons el model de l'annex VIII, del coordinador o coordinadora en el cas de ser un equip o de la persona que sol·licita el projecte en el cas de ser individual.
g) Imprés de manteniment de tercers, en compliment del que disposa l'Orde de 15 de febrer de 2005, de la conselleria d'Economia, Hisenda i Ocupació, segons el model de l'annex IX, del coordinador o coordinadora en el cas de ser un equip o de la persona que sol·licita el projecte en el cas de ser individual.
3. Termini i lloc de presentació
Les sol·licituds es presentaran en el Registre General de la conselleria d'Educació (av. Campanar, 32, 46507 València), en les direccions territorials d'Educació, o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan es presente en una oficina de Correus, es farà en sobre obert, a fi de que el funcionari puga posar en la sol·licitud, la data i el segell de correus abans de la seua certificació. Els participants que no presenten directament la sol·licitud en el Registre General de la conselleria d'Educació és convenient que comuniquen el lloc de presentació de la sol·licitud al fax del Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional (158 387 497).
El termini de presentació és de 30 dies hàbils, comptats a partir de l'endemà de la publicació d'esta orde en el Diari Oficial de la Comunitat Valenciana.
Si la sol·licitud no incloguera totes les dades exigides o faltara documentació, s'instarà l'interessat perquè en el termini de 10 dies esmene estos defectes, amb l'advertència que en cas contrari es tindrà per desistit de la seua petició, prèvia resolució dictada en els termes que preveu l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Quinta. Procés de selecció
1. Comissió de Selecció, Seguiment i Avaluació
El Servici d'Innovació i Qualitat Educativa, com a òrgan instructor, facilitarà els treballs presentats perquè siguen examinats i avaluats per una Comissió constituïda per:
President:
- El cap de l'Àrea d'Avaluació, Innovació i Qualitat Educativa o persona en qui delegue.
Vocals:
- Tres inspectors o inspectores d'educació, un per cada una de les direccions territorials d'Educació, designat pel director o directora territorial corresponent.
- El cap de Servici d'Ensenyaments en Valencià, o persona en qui delegue.
- Tres directors o directores o assessors o assessores dels Centres de Formació, Innovació i Recursos Educatius (CEFIRE), un per cada una de les direccions territorials d'Educació, designats pel director general de Personal.
- Un funcionari o funcionària de la Direcció General d'Avaluació, Innovació i Qualitat Educativa i de la Formació Professional, que actuarà com a secretari de la Comissió.
A les reunions de la Comissió podrà assistir una persona en representació de cada un dels sindicats que formen part de la Mesa Sindical Sectorial d'Educació, que tindrà veu però no vot.
La Comissió actuarà conforme disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú; tindrà facultats per a resoldre tots els dubtes que apareguen en la interpretació de les bases; podrà entrevistar les persones participants i sol·licitar la intervenció d'especialistes per a col·laborar en la valoració dels projectes presentats.
2. Criteris de selecció
Per a la selecció dels projectes presentats, a l'efecte de realitzar la corresponent proposta d'ajudes econòmiques, es tindran en compte els criteris següents:
a) Aportacions innovadores del projecte respecte a l'àmbit de treball proposat, fins a 2 punts.
b) Possibilitat d'aplicació pràctica del projecte, fins a 1 punt.
c) Possibilitat d'implantació del projecte en altres centres, fins a 1 punt.
d) Implicació efectiva de les famílies de l'alumnat en el projecte, fins a 1 punt.
e) Accessibilitat del projecte plantejat per a tot tipus d'alumnat evitant qualsevol tipus de discriminació, fins a 1 punt.
f) Coherència interna i plantejament del treball, respecte als punts 1 a) i 2 de la base tercera d'esta convocatòria, fins a 1 punt.
g) Tractament de les competències bàsiques, entre les quals s'inclouen: comunicació lingüística, matemàtica, coneixement i la interacció amb el món físic, tractament de la informació i competència digital, social i ciutadana, cultural i artística, per a aprendre a aprendre i d'autonomia i iniciativa personal, fins a 1 punt.
h) Interés i rellevància del projecte respecte a un dels temes assenyalats en l'apartat quart de la base quinta, fins a 2 punts.
3. Perquè un projecte puga ser seleccionat, a l'efecte de rebre ajuda econòmica, haurà d'obtindre un mínim de 5 punts, referent als criteris de selecció establits en esta convocatòria.
4. Per al curs acadèmic 2008-2009, tindran consideració especial per a la seua selecció els projectes d'innovació educativa sobre els temes següents:
- L'expressió escrita en qualsevol de les llengües oficials de la Comunitat Valenciana.
- Les matemàtiques en el currículum.
- La integració i/o desenrotllament de llengües estrangeres en el currículum.
Sexta. Resolució de la convocatòria
1. La Comissió de Selecció, Seguiment i Avaluació ordenarà la llista dels projectes seleccionats, en funció de la puntuació obtinguda, i anirà assignant per eixe orde les ajudes econòmiques corresponents.
2. La relació provisional dels projectes seleccionats, indicant les quantitats proposades, i la relació provisional dels projectes no seleccionats, es farà pública en el tauler d'anuncis de la conselleria d'Educació i de les direccions territorials d'Educació.
3. S'establix un termini de 10 dies hàbils, comptats des de l'endemà de la publicació de la relació provisional mencionada en el punt anterior, perquè:
a) L'autor o autora, si el projecte és individual, o el coordinador o coordinadora, si el projecte és d'un grup, remeten a la Direcció General d'Avaluació, Innovació i Qualitat Educativa i de la Formació Professional, Servici d'Innovació i Qualitat Educativa, un escrit, utilitzant el model de l'annex VII, en què faran constar que accepten realitzar el projecte presentat en les condicions aprovades per la Comissió de Selecció, Seguiment i Avaluació.
b) Els autors o autores, els coordinadors o coordinadores dels projectes no seleccionats puguen presentar les al·legacions que consideren oportunes.
4. Transcorregut el termini establit en el punt anterior, comprovats els escrits d'acceptació, estudiades, i si és el cas, ateses les al·legacions presentades, la Comissió de Selecció, Seguiment i Avaluació, mitjançant el Servici d'Innovació i Qualitat Educativa, elevarà la proposta definitiva a la Direcció General d'Avaluació, Innovació i Qualitat Educativa i de la Formació Professional, qui resoldrà la convocatòria per delegació del conseller.
5. D'acord amb l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini màxim per a resoldre la present sol·licitud és de sis mesos des de la data d'efectes d'esta convocatòria. L'efecte que produirà el silenci administratiu, si transcorre el termini sense que s'haja dictat i publicat la resolució corresponent, serà desestimatori de la sol·licitud.
6. La resolució de la convocatòria es publicarà en el Diari Oficial de la Comunitat Valenciana.
Sèptima. Seguiment i avaluació
El seguiment i l'avaluació dels projectes seleccionats els realitzarà la mateixa Comissió prevista en la base quinta. Per a això, realitzarà les tasques següents:
- Establir les directrius i procediments oportuns perquè els projectes es desenrotllen conforme als objectius previstos i els seus responsables tinguen l'assessorament que puguen necessitar.
- Aprovar els informes de desenrotllament dels projectes seleccionats.
- Proposar, si és el cas, la publicació d'algun dels projectes seleccionats o dels seus resums.
Octava. Pagament de les ajudes
1. La quantitat concedida a un projecte seleccionat no podrà superar els 2.000 euros.
2. Esta quantitat anirà destinada a sufragar les següents despeses generades per la realització del projecte: material fungible, bibliografia, desplaçaments (quilometratge en vehicle propi o bitllets de transport públic, manutenció i allotjament) i encàrrec de treballs especialitzats.
3. Per a que es puga procedir al pagament d'estes ajudes, la Comissió de Selecció, Seguiment i Avaluació emetrà un informe de progrés en què es farà constar si els projectes s'estan duent a terme de la forma establida i tenen les suficients garanties de qualitat.
4. Així mateix, per a percebre les ajudes fixades en la resolució, els beneficiaris adquirixen les obligacions que figuren en la base novena d'esta convocatòria.
Novena. Obligacions dels beneficiaris
1. La percepció de les ajudes econòmiques per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE núm. 276, 18.11.2003).
2. Per això, les persones beneficiàries de les ajudes hauran d'acreditar amb anterioritat a dictar-se la proposta de resolució de concessió que es troben al corrent en el compliment de les seues obligacions tributàries (amb l'Agència Tributària i amb la conselleria d'Economia, Hisenda i Ocupació) i enfront de la Seguretat Social.
3. Així mateix, fins al 20 de novembre de 2008, remetran la documentació següent:
a) Informe de l'estat de desenrotllament del projecte d'innovació educativa seleccionat, amb una extensió màxima de 10 pàgines, amb els punts següents: objectius aconseguits, activitats realitzades en referència a estos objectius, recursos humans i materials utilitzats, temporalització i valoració de tots els aspectes del projecte, així com les accions de millora proposades a partir de dita valoració.
b) Comunicació a la Direcció General d'Avaluació, Innovació i Qualitat Educativa i de la Formació Professional en el cas que el projecte seleccionat haja rebut o haja de rebre alguna beca o ajuda de qualsevol administració o entitat pública o privada, nacional o internacional, per a la cobertura de les despeses ocasionades. La comunicació és de compliment obligatori encara que la concessió de les ajudes siga posterior a la selecció del projecte en esta convocatòria.
c) Declaració del director o directora on segons la sol·licitud està previst realitzar el projecte, segons model de l'annex XI, que inclou:
- Confirmació del desenrotllament del projecte en el centre educatiu que dirigix.
- Variació dels membres del projecte que han causat baixa i consignació de les dades dels membres de l'equip que s'han incorporat en substitució dels anteriors, si n'hi ha hagut. En tot cas, el nombre de components de l'equip no pot ser mai superior al nombre inicial consignat en la sol·licitud del projecte.
- En el cas d'haver-se produït substitucions, caldrà indicar les dades del compte bancari de les persones que s'incorporen al projecte.
d) Justificació econòmica de les despeses de materials derivades de l'execució del projecte. A fi de facilitar el procediment administratiu de la justificació, s'haurà de presentar la documentació tenint en compte els aspectes següents:
- Adjuntar els originals de les factures o rebuts, emesos a nom de la persona autora o coordinadora del projecte o d'algun dels membres que constituïxen l'equip de treball, la composició del qual haurà d'estar especificada en el projecte presentat. En tot cas, haurà de figurar en els documents acreditatius de la despesa el títol del projecte.
- Totes les factures o rebuts hauran d'estar datats en el període comprés entre la data de publicació de la resolució de la convocatòria i el 20 de novembre de 2008.
- La quantitat justificada serà com a mínim igual a l'ajuda concedida.
Deu. Percepció de les ajudes
1. Les ajudes es percebran després de l'entrega de la documentació que s'especifica en la base anterior i la seua aprovació per la Direcció General d'Avaluació, Innovació i Qualitat Educativa i de la Formació Professional, a proposta de la Comissió de Selecció, Seguiment i Avaluació.
2. El lliurament de l'ajuda es realitzarà per transferència bancària a nom de la persona sol·licitant de l'ajuda, si el projecte és individual, i a nom del coordinador o coordinadora, si el projecte és d'un grup.
3. Les persones beneficiàries que no presenten la documentació assenyalada en la base 9, fins al dia 20 de novembre de l'any 2008, perdran el dret a percebre l'ajuda concedida.
4. Tota alteració de les condicions tingudes en compte per a la concessió de les ajudes i, en tot cas, l'obtenció concurrent d'altres aportacions, podrà donar lloc a la modificació de la Resolució de concessió, de manera que en cap cas l'import de les ajudes a què es referixen els articles 3 i 19.4, de la Llei General de Subvencions, podrà ser de tal quantia que, aïlladament, o sumada a altres subvencions o recursos, supere el cost de l'activitat a realitzar pel beneficiari.
5. Així mateix, s'aplicaran els articles 36, 37, 40.1, 52 i següents, de la Llei 38/2003, de 17 de novembre, General de Subvencions (BOE núm. 276, 18.11.2003), que regulen la invalidesa de la concessió, les causes i les obligacions de reintegrament de les ajudes concedides, així com les infraccions corresponents.
Onze. Certificació
L'Orde de 9 de juny de 1994, de la conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV núm. 2328 de 17.08.1994), en el seu apartat quinze, considera les activitats d'innovació educativa com una modalitat de formació. En conseqüència, als autors dels projectes seleccionats, al finalitzar el projecte, se'ls certificarà fins a un màxim de 60 hores a proposta de la Comissió de Selecció, Seguiment i Avaluació.
Dotze. Propietat intel·lectual
Els autors dels treballs premiats es comprometen a cedir gratuïtament i per escrit els drets de reproducció, còpia, distribució, comunicació pública (difusió, incloent Internet), transformació (modificació de l'obra incloent traduccions) d'estos per al seu exercici, per una sola vegada i en règim d'exclusivitat, i pel temps màxim legal permés, encara que la Generalitat podrà autoritzar la seua publicació per compte dels autors o d'un tercer. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que dita direcció general considere més adequat.
El document de cessió s'ajustarà al model que figura com a annex X i haurà de ser presentat junt amb la sol·licitud. L'incompliment d'esta obligació donarà lloc a deixar sense efecte la resolució de concessió de l'ajuda i, si és el cas, al seu reintegrament, amb exigència de l'interés de demora.
La conselleria d'Educació es reserva el dret a la reproducció total o parcial dels treballs seleccionats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat l'autor o el coordinador del treball seleccionat.
La reserva dels drets de publicació no implica compromís d'edició per a la conselleria d'Educació.
ANNEX II
Bases per a la concessió dels Premis 2008 de la Comunitat Valenciana a la Innovació Educativa
Primera. Objectiu
Incentivar el professorat en actiu perquè elabore models de programacions didàctiques que desenrotllen els corresponents currículums de la Comunitat Valenciana, fent especial insistència en el desenrotllament de les competències bàsiques i en accions d'innovació que afavorisquen els processos d'ensenyança i aprenentatge i la millora contínua de l'educació.
Segona. Premis
1. En la present convocatòria s'establixen les següents modalitats i premis:
Modalitat A: programacions didàctiques sobre el desenrotllament del currículum de la Comunitat Valenciana d'alguna de les àrees, matèries, àmbits o mòduls de qualsevol de les etapes, cicles, graus o modalitats de les ensenyances no universitàries:
- Un premi de 4.000 euros.
- Tres premis de 2.500 euros.
- Tres premis de 1.500 euros.
- A més, un premi extraordinari de 6.000 euros al millor treball.
Modalitat B: accions educatives d'innovació i millora en el foment d'hàbits de vida saludable.
- Un premi de 5.000 euros
- Tres premis de 3.000 euros
- Quatre premis de 2.000 euros
- A més, un premi extraordinari de 8.000 euros al millor treball.
2. Podrà declarar-se desert algun dels premis. En este cas, la dotació econòmica corresponent a un premi es podrà destinar a nous premis amb dotació inferior.
Tercera. Destinataris
1. En la modalitat A, podran participar en la convocatòria, en equip o individualment:
a) El personal docent que impartix ensenyances no universitàries o que exercix funcions de suport escolar en centres docents públics o privats sostinguts amb fons públics de la Comunitat Valenciana. També podrà participar el personal docent que desenrotlla programes municipals de Formació de Persones Adultes (FPA).
b) El personal laboral o els funcionaris d'administració especial que realitzen funcions de suport escolar en centres docents dependents de la conselleria d'Educació.
c) El personal que exercix la funció inspectora o que ocupa llocs de treball classificats com a docents en la relació de llocs de treball de la conselleria d'Educació.
2. En la modalitat B, podran participar en esta convocatòria els centres docents de la Comunitat Valenciana, públics i privats sostinguts amb fons públics.
3. Requisits:
a) Les persones que participen en la convocatòria, així com els centres docents privats, abans de la finalització del termini de presentació de les sol·licituds, hauran de complir els requisits que establixen els articles 11 i 13.2 de la Llei 38/2003, de 17 de novembre, General de Subvencions (BOE núm. 276, de 18.11.2003).
b) Així mateix, hauran d'acreditar els dits requisits per mitjà de declaració de no estar incurs en prohibició per a ser beneficiari de subvencions, tal com preveu l'article 13.7 de dita llei. Per a això, podran utilitzar el model que figura en l'annex VIII.
c) D'acord amb l'article 14.1.e) de la mencionada llei, hauran d'acreditar amb anterioritat a dictar-se la proposta de resolució de concessió que es troben al corrent en el compliment de les seues obligacions tributàries (amb l'Agència Tributària i amb la conselleria d'Economia, Hisenda i Ocupació) i enfront de la Seguretat Social.
Quarta. Condicions de participació
1. Les persones que opten a estos premis hauran de presentar models de programacions o accions, de caràcter innovador i d'aplicació pràctica, corresponents a alguna de les modalitats que figuren en la base segona d'este annex. Hauran de ser originals i inèdits i podran presentar-se en qualsevol dels dos idiomes oficials de la Comunitat Valenciana.
2. No podran participar aquells treballs que hagen sigut premiats en qualsevol altra convocatòria pública o privada.
3. Podran presentar-se treballs elaborats com a conseqüència de la realització de projectes d'investigació i innovació educativa i desenrotllament del currículum que hagen sigut seleccionats en les tres últimes convocatòries de la conselleria d'Educació. En estos casos, haurà de comunicar-se el títol del treball i la convocatòria en què va ser seleccionat.
4. No podran presentar-se aquells treballs conduents a l'obtenció de qualsevol titulació universitària (grau, màster o doctorat).
5. La presentació dels treballs suposa l'acceptació de totes les bases de la present convocatòria.
Quinta. Característiques dels treballs
1. Tots els treballs que opten a estos premis indicaran expressament la modalitat A o B per la qual es presenten i concretaran, segons siga procedent, el tipus de centre, perfil de l'alumnat, curs, cicle, etapa, grau, modalitat, àrea, matèria, àmbit o mòdul, d'ensenyances no universitàries, al qual va dirigit.
2. En la modalitat A, es contemplaran, almenys, els apartats següents:
a) Adequació dels objectius generals de l'àrea, matèria, àmbit o mòdul al cicle o curs corresponent.
b) Continguts, diferenciant entre continguts bàsics i continguts complementaris, per a aconseguir els objectius assenyalats, així com les mesures d'atenció a la diversitat.
c) Metodologia.
d) Unitats didàctiques.
e) Tractament en el currículum de les competències bàsiques contextualitzades en el projecte presentat.
f) Adequació dels criteris d'avaluació al cicle o curs.
3. En la modalitat B, les accions es podran presentar com a tallers didàctics, unitats didàctiques o experiències pràctiques, sempre de manera integrada en el currículum corresponent. Estes accions contemplaran, almenys, els aspectes següents:
a) Orientacions sobre els objectius.
b) Les competències bàsiques i continguts que s'han de treballar.
c) La distribució de competències i continguts, si és el cas, en blocs o unitats didàctiques.
d) Mesures d'atenció a la diversitat.
e) Metodologia didàctica.
f) Referència a les activitats que s'han de desenrotllar.
g) Recursos materials.
h) Avaluació .
i) Bibliografia utilitzada (incloent recursos en Internet).
Sexta. Tramitació de les sol·licituds
1. Sol·licituds
Les persones que desitgen participar en la convocatòria formularan les sol·licituds, dirigides al Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional, com a òrgan competent per a l'ordenació i instrucció del procediment de concessió dels premis. Per a això s'utilitzarà el model que figura en l'annex IV.
2. Documentació
a) La sol·licitud anirà acompanyada dels documents següents:
b) Fotocòpia compulsada del DNI o NIF dels participants en el treball.
c) Original i dos còpies del treball, que es podrà presentar en format de llibre, vídeo, diapositiva, material informàtic o altres formats (especificant-los). El format que s'utilitze haurà de facilitar la possible difusió del material o de la programació didàctica, així com respectar sempre les condicions assenyalades en la base 4 i les característiques que figuren en la base 5.
d) Memòria descriptiva del treball, en triple versió en suport digital (format Word versions 97, 2000, 2003, XP o anteriors o compatibles) i una còpia en paper, amb un màxim de 10 pàgines, on consten les dades següents: persona o equip de persones que han realitzat el treball; justificació i objectius; esquema de la programació didàctica de l'àrea, matèria o mòdul corresponent, en què s'especificaran els apartats de la programació que desenrotlla el material didàctic, si n'hi ha, amb referència al cicle o curs corresponent i bibliografia utilitzada.
e) Certificat, nomenament o nòmina de l'any 2008, que acredite que totes les persones participants complixen el que establix la base 3, punt 1, de la convocatòria.
f) Declaració responsable de no estar incurs en prohibició per a ser beneficiari de subvencions, tal com preveu l'article 13.7 de la Llei 38/2003, de 17 de novembre, General de Subvencions, segons el model de l'annex VIII, del coordinador o coordinadora de l'equip en el cas de rebre íntegrament la subvenció, dels membres de l'equip que han de rebre un percentatge de la subvenció, o de la persona que sol·licita el projecte en el cas de ser individual.
g) Imprés de manteniment de tercers, en compliment del que disposa l'Orde de 15 de febrer de 2005, de la conselleria d'Economia, Hisenda i Ocupació, segons el model de l'annex IX, del coordinador o coordinadora de l'equip en el cas de rebre íntegrament la subvenció, dels membres de l'equip que han de rebre un percentatge de la subvenció, o de la persona que sol·licita el projecte en el cas de ser individual.
3. Termini i lloc de presentació
Les sol·licituds es presentaran en el Registre General de la conselleria d'Educació (av. Campanar, 32, 46184 València), en les direccions territorials d'Educació, o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan es presente en una oficina de Correus, es farà en sobre obert, a fi de que el funcionari puga posar en la sol·licitud, la data i el segell de correus abans de la seua certificació. Els participants que no presenten directament la sol·licitud en el Registre General de la conselleria d'Educació és convenient que comuniquen el lloc de presentació de la sol·licitud al fax del Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional (140 057 784).
El termini de presentació finalitzarà el 8 de setembre de 2008.
Si la sol·licitud no incloguera totes les dades exigides o faltara documentació, s'instarà l'interessat perquè en el termini de 10 dies esmene estos defectes, amb l'advertència que en cas contrari es tindrà per desistit de la seua petició, prèvia resolució dictada en els termes que preveu l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Sèptima. Procés de selecció
1. Jurat de Selecció
El Servici d'Innovació i Qualitat Educativa, com a òrgan instructor, facilitarà els treballs presentats perquè siguen examinats i avaluats per un Jurat constituït per:
President:
- El cap d'Àrea d'Avaluació, Innovació i Qualitat Educativa o persona en qui delegue.
Vocals:
- Tres inspectors o inspectores d'educació, un per cada una de les direccions territorials d'Educació, designats pel director o directora territorial corresponent.
- El cap de Servici d'Ensenyaments en Valencià, o persona en qui delegue.
- Tres directors o directores o assessors o assessores de Centres de Formació, Innovació i Recursos Educatius (CEFIRE), un per cada una de les direccions territorials d'Educació, designats pel director general de Personal.
- Un funcionari o funcionària de la Direcció General d'Avaluació, Innovació i Qualitat Educativa i de la Formació Professional, que actuarà com a secretari de la Comissió.
A les reunions del Jurat de Selecció podrà assistir una persona en representació de cada un dels sindicats que formen part de la Mesa Sindical Sectorial d'Educació, que tindrà veu però no vot.
El Jurat de Selecció actuarà conforme disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú; tindrà facultats per a resoldre tots els dubtes que apareguen en la interpretació de les bases; podrà entrevistar a les persones participants i sol·licitar la intervenció d'especialistes per a col·laborar en la valoració dels treballs presentats.
2. Criteris de valoració
Tindran consideració especial, per ser temes d'interés, les programacions o recursos didàctics que versen sobre el tractament de l'expressió escrita en qualsevol dels idiomes oficials de la Comunitat Valenciana, les llengües estrangeres o les matemàtiques.
Per a la valoració dels treballs presentats serà condició necessària la seua coherència amb el corresponent currículum vigent de la Comunitat Valenciana.
El Jurat de Selecció valorarà els treballs tenint en compte els criteris següents:
a) Aportacions innovadores del treball, fins a 2 punts.
b) Possibilitat d'aplicació pràctica del treball, fins a 1 punt.
c) Possibilitat d'implantació del treball en altres centres, fins a 1 punt.
d) Accessibilitat del treball plantejat per a tot tipus d'alumnat evitant qualsevol tipus de discriminació, fins a 1 punt.
e) Coherència interna i plantejament del treball, respecte als punts 2 i 3 de la base quinta d'esta convocatòria, fins a 1 punt.
f) Tractament de les competències bàsiques, entre les quals s'inclouen: comunicació lingüística, matemàtica, coneixement i la interacció amb el món físic, tractament de la informació i competència digital, social i ciutadana, cultural i artística, per a aprendre a aprendre i d'autonomia i iniciativa personal, fins a 2 punts.
g) Interés i rellevància del treball respecte als criteris assenyalats com a temes d'interés, fins a 2 punts.
Octava. Resolució de la convocatòria
1. Una vegada realitzat el procés de selecció, el Jurat, mitjançant el Servici d'Innovació i Qualitat Educativa, elevarà la proposta definitiva per a la concessió dels premis a la Direcció General d'Avaluació, Innovació i Qualitat Educativa i de la Formació Professional, qui resoldrà la convocatòria per delegació del conseller.
2. La relació dels treballs premiats, amb l'especificació dels noms dels autors, en el cas de la modalitat A, i dels centres docents, en el cas de la modalitat B, així com les dotacions econòmiques que corresponguen a estos, es publicarà en el Diari Oficial de la Comunitat Valenciana.
3. Les propostes de resolució definitiva no creen cap dret a favor del beneficiari proposat, enfront de l'administració mentre no se li haja notificat la resolució de concessió.
4. D'acord amb l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini màxim per a resoldre la concessió dels premis és de sis mesos des de la data d'efectes d'esta convocatòria. L'efecte que produirà el silenci administratiu, si transcorre el termini sense que s'haja dictada i notificada la resolució corresponent, serà desestimatori de la sol·licitud.
Novena. Pagament dels premis
1. Per a la modalitat A, el pagament de l'import corresponent als premis es realitzarà, a partir de la resolució, per transferència bancària a nom de l'autor o autora si el treball és individual, o a nom dels diferents autors o autores si el treball és d'un grup i així s'indica expressament en la sol·licitud. En este cas, la quantia del premi es distribuirà entre els autors o autores en el percentatge indicat en la sol·licitud, i hauran de facilitar, per a això, les dades bancàries de tots els autors.
2. Per a la modalitat B, el pagament de l'import corresponent als premis es realitzarà, a partir de la resolució, per transferència bancària al centre docent premiat.
3. Els premis estaran subjectes a retenció fiscal d'acord amb el que establixen els articles 29 i 43 del Reial Decret 27/2003, de 10 de gener i l'article 92 del Reglament de l'impost sobre la renda de les persones físiques, aprovat pel Reial Decret 214/1999, de 5 de febrer.
4. Tota alteració de les condicions que s'han tingut en compte per a la concessió dels premis podrà modificar la resolució de concessió, d'acord amb el que establix l'article 19 de la Llei 38/2003, de 17 de novembre, General de Subvencions (BOE núm. 276, de 18.11.2003)
5. Així mateix, la percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE núm. 276 de 18.11.2003).
6. Seran també d'aplicació els articles 36, 37, 40.1, 52 i següents, de la Llei 38/2003, de 17 de novembre, General de Subvencions (BOE núm. 276, 18.11.2003), que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Desena. Certificació
1. L'Orde de 9 de juny de 1994, de la conselleria d'Educació i Ciència, per la que es regula la convocatòria, reconeixement, certificació i registre de les activitats de formació permanent del professorat (DOGV núm. 2328, de 17.8.1994), en l'apartat quinze, considera les activitats d'innovació educativa com una modalitat de formació.
En conseqüència, la certificació corresponent als treballs premiats en esta convocatòria, s'emetrà per a cada una de les persones participants, segons disposa la mencionada orde.
2. En tot cas, se certificarà fins a un màxim de 100 hores.
Onzena. Propietat intel·lectual
Els autors dels treballs premiats es comprometen a cedir gratuïtament i per escrit els drets de reproducció, còpia, distribució, comunicació pública (difusió, incloent Internet), transformació (modificació de l'obra incloent traduccions) d'estos per al seu exercici, per una sola vegada i en règim d'exclusivitat, i pel temps màxim legal permés, encara que la Generalitat podrà autoritzar la seua publicació per compte dels autors o d'un tercer. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que dita Direcció General considere més adequat.
El document de cessió s'ajustarà al model que figura com a annex X i haurà de ser presentat junt amb la sol·licitud. L'incompliment d'esta obligació donarà lloc a deixar sense efecte la resolució de concessió dels premis i, si és el cas, al reintegrament, amb exigència de l'interés de demora.
La conselleria d'Educació es reserva el dret a la reproducció total o parcial dels treballs premiats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat el seu autor o coordinador.
La reserva dels drets de publicació no implica compromís d'edició per a la conselleria d'Educació.